**Լուբնա Համիդ Տաֆիք Տահտամունի** (արաբ․՝ لبنى تهتموني‎‎, հունվարի 24, 1976(1976-01-24), Իրբիդ, Հորդանան), հորդանանցի կենսաբան, որը հայտնի է իր կենսաբանության զարգացման և քաղցկեղի հետազոտության բնագավառներում։ Հաշիմյան համալսարանի կենսաբանության և կենսատեխնոլոգիայի ամբիոնի վարիչն է։ Կրծքի քաղցկեղի բնագավառում կատարած աշխատանքի համար արժանացել է բազմաթիվ մրցանակների, ինչպես նաև արաբական աշխարհում հայտնի է գիտության կարիերա ընտրած կանանց պաշտպան։ 2016 թվականին ընդգրկվել է BBC-ի 100 կանանց շարքում։

Վաղ կյանք և կրթություն
----------------------

Տահտամունին եղել է ընտանիքի վեց երեխաներից երրորդը։ Մեծացել է Հորդանանի հյուսիսում գտնվող Իրբիդ քաղաքում։ 1997 թվականին Հորդանանի համալսարանից ստացել է բակալավրի աստիճան, 2000 թվականին՝ նույն համալսարանից մագիստրոսի աստիճան։ Բարձր թեստային գնահատականների շնորհիվ ընդգրկվել է բիոլոգիական ծրագրում, մագիստրատուրան անցել է Համեդ ալ Հաջի ենթակայության ներքո և ուսումնասիրել է վերարտադրողական կենսաբանության զարգացումը։

2005 թվականին ավարտել է Կոլորադո նահանգի համալսարանի դոկտորատուրան, Ջեյմս Բամբուրգի ղեկավարությամբ ուսումնասիրել է սաղմնային և մետաստազային բջիջները։ Լուբնան մեծ աջակցություն է ստացել ընտանիքից գիտության բնագավառում գործունեություն ծավալելու և ԱՄՆ տեղափոխվելու հարցում։

Գործունեություն
---------------

Դոկտորականն ավարտելուց հետո վերադարձել է հորդանան՝ աջակցելու և պաշտպանելու գիտության բնագավառում գործունեություն ծավալող կանանց և սատարելու այն հաստատություններին, որոնք աջակցել էին նրան ԱՄՆ տեղափոխելուն։ 2008 թվականին դարձել է Հաշիմյան համալսարանի միկրոսկոպիայի հաստատության տնօրեն։ Ներկայիս հետազոտական մեթոդների նորարարություններին տեղեկացված լինելու համար ամառային աշխատանքներն իրականացնում է Ավստրալիայում և ԱՄՆ-ում։

2011 թվականին դարձել է Հաշիմյան համալսարանի կենսաբանության և կենսատեխնոլոգիայի ամբիոնի վարիչ։ 2011 թվականին արժանացել է L'Oreal-UNESCO Կանայք գիտության բնագավառում համա-արաբական տարածաշրջանային կրթաթոշակի և Կանայք գիտության բնագավառում հանուն համաշխարհային զարգացման կազմակերպության մրցանակի կրծքի քաղցկեղի բնագավառում կատարծ աշխատանքի համար։ 2015 թվականին ներառվել է հորդանանում ԱՄՆ դեսպանատան գիտության բնագավառի կանացի փառքի սրահում, 2016 թվականին ընդգրկվել է BBC-ի 100 կանանց ցանկում։

Ծանոթագրություններ
------------------

1. 1 2 3  Wilkie, Dana (2016 թ․ նոյեմբեր). «Women Making Their Marks». *International Educator*. Վերցված է 2016 թ․ դեկտեմբերի 8-ին.
2. 1 2  «Lubna H. T. Tahtamouni». *Hashemite University*. Վերցված է 2016 թ․ դեկտեմբերի 8-ին.
3. 1 2 3  Al Harithi, Amal (2015 թ․ մայիսի 3). «Dr. Lubna Tahtamouni, One of The Top 10 Scientists In The World». *Arab Woman Platform*. Արխիվացված է օրիգինալից 2016 թ․ դեկտեմբերի 20-ին. Վերցված է 2016 թ․ դեկտեմբերի 8-ին.
4. 1 2 3  El Shabrawy, Nevine; Al Youm, Al Masry (2011 թ․ հոկտեմբերի 19). «Beirut Conference Awards Arab Women in Science». *Arab America* (ամերիկյան անգլերեն). Վերցված է 2016 թ․ դեկտեմբերի 8-ին.
5. 1 2 3  Reisz, Matthew (2011 թ․ դեկտեմբերի 8). «Worldwide acclaim for ground breaking local heroines». *Times Higher Education*. Վերցված է 2016 թ․ դեկտեմբերի 8-ին.
6. ↑  «Jordanian awarded Fellowship by L'Oréal-UNESCO For Women in Science Program». *Ammon News*. 2011 թ․ հոկտեմբերի 13. Արխիվացված է օրիգինալից 2016 թ․ դեկտեմբերի 20-ին. Վերցված է 2016 թ․ դեկտեմբերի 10-ին.
7. ↑  «Women in Science Hall of Fame – 2015». *U.S. Embassy in Jordan* (ամերիկյան անգլերեն). 2015 թ․ հունվարի 12. Վերցված է 2016 թ․ դեկտեմբերի 8-ին.
8. ↑  «BBC 100 Women 2016: Who is on the list?». *BBC News* (բրիտանական անգլերեն). 2016 թ․ նոյեմբերի 21. Վերցված է 2016 թ․ դեկտեմբերի 8-ին.

Արտաքին հղումներ
----------------

* A video feature on Lubna Tahtamouni from BBC's 100 Women

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | LinkedIn |
|  |
| Թեմատիկ կայքեր | Google Scholar · ORCID |

 |